ประเสริฐ ประคุณศึกษาพันธ์ | ศาสตร์เกษตรดินปุ๋ย1
All posts tagged ประเสริฐ ประคุณศึกษาพันธ์
วุฒิฯหนุนรัฐบาลใหม่ขึ้นแอลพีจี
4 สิงหาคม 2554, 18:50 น.
http://www.thairath.co.th/content/eco/191598.
วุฒิสภา หนุน รัฐบาลใหม่ ขึ้นแอลพีจี เสริมสภาพคล่องกองทุนน้ำมัน เชื่อจะไม่เกิดความเหลื่อมล้ำด้านราคา…
ที่รัฐสภา นายประเสริฐ ประคุณศึกษาพันธ์ ส.ว.ขอนแก่น กล่าวว่า เห็นด้วยกับหลักการที่กระทรวงพลังงาน จะเสนอให้รัฐบาลใหม่ปรับขึ้นราคาแก๊สหุงต้ม(แอลพีจี) ภาคขนส่ง เป็นการสะท้อนความเป็นจริงซึ่งใกล้เคียงกับราคาแอลพีจี ภาคอุตสาหกรรมที่ดำเนินการไปแล้ว เชื่อจะไม่เกิดความเหลื่อมล้ำด้านราคา และจะไม่เกิดการลักลอบซื้อขายแก๊สแอลพีจีในภาคขนส่ง มาใช้ในภาคอุตสาหกรรม
เพราะนโยบายประชาภิวัฒน์ของรัฐบาลที่ผ่านมา ตรึงราคาแก๊สหุงต้มมานาน ทำให้ปริมาณการใช้แก๊สแอลพีจีเพิ่มขึ้นมาก ต้องนำเข้าสูงถึงปีละ 1 ล้านตัน โดยใช้เงินกองทุนน้ำมันเชื้อเพลงอุดหนุน อย่างไรก็ตามปัจจุบันแก๊สแอลพีจีภาคขนส่งใช้อยู่ประมาณ 54,000 ตันต่อเดือน หากไม่ปรับราคาในภาคชนส่งเลยจะทำให้การใช้แก๊สแอลพีจีสูงขึ้น เพราะจากข้อมูลของปตท.พบว่าปี 2553 การใช้แก๊สแอลพีจีภาคขนส่งโตถึง 13 เปอร์เซ็นต์ ส่วนภาคครัวเรือนโตเพียง 2-3 เปอร์เซ็นต์เท่านั้น
ดังนั้นควรปรับราคาแก๊สแอลพีจีภาคขนส่ง เพราะการปรับขึ้นราคาราคาจะช่วยลดภาระการชดเชยแก๊สแอลพีจี ที่ปัจจุบันสูงถึงเดือนละ 4,000 ล้านบาท และเป็นการช่วยเสริมสภาพคล่องกองทุนน้ำมันได้ทางหนึ่งด้วย
วุฒิสภา ประเสริฐ ประคุณศึกษาพันธ์หนุนขึ้นราคาแก๊สแอลพีจี กองทุนน้ำมัน
Tagged: 2554(2011), กองทุนน้ำมัน, ประเสริฐ ประคุณศึกษาพันธ์, วุฒิสภา, หนุนขึ้นราคา, เศรษฐกิจ, แก๊สแอลพีจี, ไทยรัฐ, economics, thairath